Palitra qəzetiMüharibə əlillərinə Prezident təqaüdünün orta aylıq məbləği 68 faiz artıb
Müharibə əlillərinə Prezident təqaüdünün orta aylıq məbləği 68 faiz artıb
Tarix: 21.05.2014 | Saat: 21:09:00 | E-mail | Çapa göndər
2014-cü ilin 01 aprel tarixinə Azərbaycan Respublikası qarşısında xüsusi xidmətlər göstərmiş 34 876 nəfərə Azərbaycan Respublikası Prezidentinin aylıq təqaüdü ödənilir. Onlardan 182 nəfəri Azərbaycanın Milli Qəhrəmanı adı verilmiş şəxslər (1000 manat), 12 983-ü şəhid ailəsi (200 manat), 121-i 20 Yanvar faciəsi şəhidlərinin ailələri (300 manat), 159 nəfəri “xalq” fəxri adı alan (100 manat), 1762 nəfəri “əməkdar” fəxri adı alan (60 manat) şəxslərdir. Eyni zamanda, 18 262 nəfər müharibə əlili və onlara bərabər tutulan, 320 nəfər 1990-cı ilin 20 Yanvar hadisələri ilə əlaqədar əlil olan (I qrup əlillər 150 manat, II qrup əlillər 130 manat, III qrup əlillər 100 manat), 629 nəfər Böyük Vətən müharibəsi iştirakçısı olan şəxs (100 manat) Azərbaycan Prezidentinin aylıq təqaüdü ilə təmin olunur. 424 nəfər şəxsə isə Azərbaycan Respublikası Prezidentinin ayda 1000 manat olmaqla fərdi təqaüdü ödənilir.
Azərbaycan Respublikası qarşısında xüsusi xidmətlər göstərmiş şəxslərə Azərbaycan Respublikası Prezidentinin təqaüdünün orta aylıq məbləği 2013-cü ilin 01 may tarixi ilə müqayisədə cari ilin 01 may tarixinə 35,3 faiz artaraq 157 manat təşkil edir. O cümlədən bu dövrdə müharibə əlillərinə və onlara bərabər tutulanlara təyin olunan Prezident təqaüdlərinin orta aylıq məbləği 68 faiz, Azərbaycanın Milli Qəhrəmanı adı verilmiş şəxslər üçün 67 faiz, fəxri adları olanlar üçün 100 faiz, Böyük Vətən müharibəsi iştirakçıları üçün 81,8 faiz, şəhid ailələri üçün 21,2 faiz artırılıb.
Bununla yanaşı, Prezidentin 2014-cü il 17 mart tarixli fərmanına əsasən, əlillik ümumi xəstəlik, hərbi xidmət dövründə xəstələnmə, əmək zədəsi və peşə xəstəliyi, hərbi əməliyyatlar keçirilən zonada olmaqla və Çernobıl AES-də qəzanın ləğvi ilə əlaqədar səbəblərdən baş verdikdə I qrup əlilliyə görə sosial müavinət alanlara, yəni cari ilin 01 aprel tarixinə 149 04 nəfər şəxsə də aylıq sosial müavinətdən (67 manat) əlavə olaraq ayda 60 manat Prezidentin aylıq təqaüdünün təyin olunmasına başlanılıb.
Milli Məclisdə Azərbaycan parlamentinin 100 illiyi münasibətilə iclas keçirilir